Karambia
Karambia adolah bahaso Minang dari kelapa. Karambia atau juo dikenal jo namo tumbuahan (takstonomi) jo sabutan Cocos Nuciera Lineaeus marupokan tumbuahan tahunan nan kareh juo dikenal jo monopodi (indak bacabang) dan mampunyoi aka nan sarabuik. Tumbuahan karambia ko iolah tumbuahan nan sarba guno, sabab sadoalah nan ado pado karambia dapek mambari manpaaik. Contohnyo batangnyo dan baguno untuak pembuek bangunan, pasak, jumbatan, bahan baka, dan lain sabagainyo. Daun karambia nan baguno untuak pambuatan hiasan rumah tradisional, dapek juo untuak pambuek makanan tradisional contonhyo katupek, tusuak sate dan lain sabagainyo. Buah karambia nan banyak manpaiknyo, aianyo bakeh ka diminum baik ka untuak palapeh auih maupun untuak ubek, isi buahnyo untuak makanan jo bahan makanan, kulik karambia (tampuruang) untuak bahan baka jo hiasan, jo banyak lai kagunoan karamabia iko. Salain baguno untuak pribadi, karambia iko baguno juo untuak industri-industri nan ado di Indonesia ataupun di lua Indonesia.[1]
Faktor Lingkungan Nan Mampangaruhi Patumbuahan Karambia[suntiang | suntiang sumber]
Faktor lingkungan sangaik mampangaruhi patumbuahan karambia iolah iklim jo tanah. Karambia ko biasonyo tumbuah elok pado iklim paneh nan lambab nan ado pado umumnyo tadapek di wilayah tropis. Tipe tanah nan elok untuak tumbuahan karambia iolah tanah Aluvial, Latosol, tanah pasir dan lain sabagainyo.[1]
Maso Tumbuah Karambia[suntiang | suntiang sumber]
Karambia biasonyo malewati maso tanam tigo sampai anam tahun. sasudah itu tumbuahan iko dapek dipanen dan dipagunoan.[1]
Rujuakan[suntiang | suntiang sumber]
- ↑ a b c Mardiatmoko, Gun, Mira Ariyanti. Produksi Tanaman Kelapa. Ambon: Badan Penerbit Fakultas Pertanian, Universitas Patimura. ISBN 9786028403245.
min_Latn min_Latn min_Latn min_Latn min_Latn min_Latn min_Latn min_Latn